年（1589年）登己丑科进士，授庶吉士，历南都祭酒，连疏乞归。憙宗改元，起礼部侍郎，旋拜尚书。会光宗实録成，拟进，御制序，有金縢无圭璧之文，灵药寡瞑眩之劾等语，不为权贵所喜。又奉旨选阉，上疏力争，引祖制训词，有愿垂履霜之戒，毋启旁落之端，语尤谆切。逆珰魏忠贤敬慕尧俞，尝治第求书扁，弗应，遂请旨命书。尧俞承旨，不得己书「畏天堂」三字，忠贤不乐，恚云：宗伯岂无意纶扉耶，何屡张拳相向。尧俞笑谢曰：予知祖制，不计其他。及奉旨会同选阉，忠贤欲沿故事上坐，尧俞曰：公等原由本部选进，安可一旦辄相跻躐。忠贤气沮，均席罢去。